சில நாட்கள் கடந்த பின், காசிக்குச் சென்றவர்கள், ஒரு சிவலிங்கத்துடன் திரும்பி வந்தனர். புதிய சிவலிங்கத்தை என்ன செய்வது? யோசித்தான் மன்னன். அந்த சிவலிங்கத்தை அலட்சியபடுத்தாத மன்னன், அந்த காசி லிங்கத்தை அருகே இருந்த தல விருட்சமான வில்வ மரத்தடியில் பிரதிஷ்டை செய்தான். அந்த காசி லிங்கத்திற்கும் மூலவருக்கு நடைபெறும் ஆராதனைகளும், அபிஷேகங்களும் நடைபெறவும் ஏற்பாடு செய்தான்.